მაილინდა კელმენდი

მაილინდა კელმენდი (; დ. 9 მაისი 1991, პეჩი, კოსოვო) — კოსოვოელი-ალბანელი ძიუდოისტი, მსოფლიოს ორგზის ჩემპიონი და ორი ევროპული ტიტულით. იგი ასპარეზობს 52 კგ წონით კატეგორიაში.

2014 წელს, მაილინდა მოხვდა IJF ქალთა მსოფლიო პრესტიჟული სარეიტინგო სიის სათავეში, რისთვისაც მას კოსოვოს პრეზიდენტმა ატიფეტე იაჰიაგამ "საპრეზიდენტო ღირსების მედლით" დააჯილდოვა. 2016 წლის 7 აგვისტოს, იგი გახდა პირველი კოსოვოელი სპორტსმენი, რომელმაც გაიმარჯვა რიოს ოლიმპიურ თამაშებზე. 2012 წელს, იგი წარმოადგინა ალბანეთი, მაგრამ ვერ მოიპოვა გამარჯვება.

 კარიერა 
დაიბადა კოსოვოს ქალაქ პეჩიში, ხოლო 1999 წელს დაკავდა ძიუდოთი. მისი ამჟამინდელი მწვრთნელია დრიტონ კუკა.

2009 წელს, კელმენდიმ მოიგო ოქროს მედალი ძიუდოს მსოფლიო ჩემპიონატზე უმცროსებს შორის პარიზში. 2010 წელს, მან მე-5 ადგილი დაიკავა უმცროსებს შორის მსოფლიო ჩემპიონატზე, მაროკოში და მე-9 ადგილზე გავიდა 52 კგ წონით კატეგორიაში 2010 წლის მსოფლიო ჩემპიონატზე ძიუდოში ტოკიოში, იაპონია. 2012 წლის ოლიმპიადაზე პირველ რაუნდზე დაამარცხა ჯაანა სანდბერგი, მაგრამ მეორე რაუნდზე წააგო კრისტიან ლეგენტილს.

2013 წლის ძიუდოს მსოფლიო ჩემპიონატზე, კელმენდიმ კოსოვოს მოაპოვებინა პირველი მსოფლიოს ტიტული ძიუდოში, როდესაც იგი დაამარცხა ბრაზილიელი ერიკა მირანდა ოქროს მედლის მატჩზე -52 კგ კატეგორიაში, რიო-დე-ჟანეიროში. ეს იყო პირველი მედალი, მას შემდეგ, რაც კოსოვომ მოიპოვა თავისუფლება. კელმენდიმ შეინარჩუნა ძიუდოში მსოფლიოს ტიტული 2014 წელსაც. იგი მხოლოდ ორჯერ დამარცხდა 2013 წელს. ხოლო მომდევნო წელს ტრავმის გამო, ვერ იასპარეზა.

2016 წლის თებერვალს, მან მოიგო ოქროს მედალი პარიზის გრანდ სლემზე, რაც მისი ზედიზედ მესამე ტიტულია, 2014 და 2015 წლის გამარჯვების შემდეგ. ორი თვის შემდეგ, მან მოიპოვა ოქროს მედალი ძიუდოს ევროპის ჩემპიონატი 2016-ზე ყაზანში, რუსეთი. 2016 წლის ზაფხულის ოლიმპიურ თამაშებზე იგი გახდა პირველი კოსოვოს სპორტსმენი, რომელიც მოიგო ოქროს მედალი, აგრეთვე ეს მედალი კოსოვოს პირველი ოლიმპიური მედალია.

 ეროვნული ნაკრების წარმომადგენლობა 
საერთაშორისო ოლიმპიური კომიტეტის და გაერთიანებული ერების ორგანიზაციის წინააღმდეგობის გამო, კელმენდიმ ვერ წარმოადგინა კოსოვო 2012 წლის ზაფხულის ოლიმპიურ თამაშებზე ლონდონში და კოსოვოს ნაცვლად წარმოადგინა ალბანეთი.

2014 წლის ოქტომბერში, საერთაშორისო ოლიმპიურმა კომიტეტმა აღიარა კოსოვოს ოლიმპიური კომიტეტი და მისცა მას სრული წევრობის უფლება 2014 წლის 9 დეკემბერს."Kosovo to compete at Rio 2016 Olympics after recognition from IOC", Associated Press, 9 December 2014. 2016 წლის ოლიმპიურ თამაშებზე მონაწილეობით, კოსოვო პირველად იღებს მონაწილეობას ოლიმპიურ თამაშებზე. კელმენდი რიოს თამაშების გახსნის ცერემონიაზე კოსოვო მედროშე იყო. კელმენდი კოსოვოს გარდა, არის ალბანეთის მოქალაქეც.

 მედლები 
წყარო:

2009
 მსოფლიოს თასი -52 კგ, პრაღა
2010
 მსოფლიოს თასი -52 კგ, სოფია
 ევროპის თასი -52 კგ, სარაევო
 გრანპრი -52 კგ, ტუნისი
 მსოფლიოს თასი -52 კგ, ტალინი
2011
 მსოფლიოს თასი -52 კგ, სოფია
 გრანპრი -52 კგ, დიუსელდორფი
 მსოფლიოს თასი -52 კგ, ლისაბონი
 მსოფლიოს თასი -52 კგ, რომი
 მსოფლიოს თასი -52 კგ, მინსკი
 გრანპრი -52 კგ, აბუ-დაბი
 გრანპრი -52 კგ, ამსტერდამი
2012
 ევროპის თასი -52 კგ, პრაღა
 მსოფლიოს თასი -52 კგ, რომი
 მსოფლიოს თასი -52 კგ, სტამბოლი
 გრანპრი -52 კგ, აბუ-დაბი
2013
 გრან სლემი -52 კგ, პარიზი
 გრანპრი -52 კგ, დიუსელდორფი
 გრანპრი -52 კგ, სამსუნი
 ევროპის ჩემპიონატი -52 კგ, ბუდაპეშტი
 IJF World Masters -52 კგ, ტიუმენი
 მსოფლიოს ჩემპიონატი -52 კგ, რიო-დე-ჟანეირო
2014
 გრან სლემი -52 კგ, პარიზი
 გრანპრი -52 კგ, სამსუნი
 ევროპის ჩემპიონატი -52 კგ, მონპელიე
 გრანპრი -52 კგ, ბუდაპეშტი
 მსოფლიოს ჩემპიონატი -52 კგ, ჩელიაბინსკი
 გრან სლემი -52 კგ, აბუ-დაბი
2015
 გრან სლემი -52 კგ, პარიზი
 გრან სლემი -52 კგ, აბუ-დაბი
2016
 გრან სლემი -52 კგ, პარიზი
 ევროპის ჩემპიონატი -52 კგ, ყაზანი
 გრანპრი -52 კგ, ბუდაპეშტი
 ოლიმპიური თამაშები -52 კგ, რიო-დე-ჟანეირო

სქოლიო

კატეგორია:დაბადებული 1991
კატეგორია:კოსოვოელი ძიუდოისტები
კატეგორია:დაბადებული 9 მაისი
კატეგორია:ცოცხალი ადამიანები